nvidia/miracl-vision huggingface dataset:
ఆనందం

ఆనందం 2001లో విడుదలైన తెలుగు చలనచిత్రం. శ్రీను వైట్ల దర్శకత్వం వహించిన ఈ చిత్రంలో జై ఆకాశ్, రేఖ వేదవ్యాస్, తనికెళ్ల భరణి, బ్రహ్మానందం నటించగా, దేవిశ్రీ ప్రసాద్ సంగీతం అందించారు. ఉషా కిరణ్ మూవీస్ పతాకంపై రామోజీరావు నిర్మించిన ఈ చిత్రం విజయంతోపాటు, విమర్శకుల ప్రశంసలు అందుకుంది. తమిళ, కన్నడ భాషలలో పునర్నిర్మించబడింది. అన్ని భాషల్లోనూ రామోజీ రావు ఈ చిత్రాన్ని నిర్మించాడు. కిరణ్, ఐశ్వర్య చిన్నప్పటి నుంచి ఇరుగు పొరుగు ఇళ్ళలో నివసిస్తూ ఉంటారు. ప్రతి చిన్న విషయానికీ గొడవలు పడుతూ ఉంటారు. కళాశాలకు వెళ్ళే వయసొచ్చినా సరే ఒకరినొకరు ఆటపట్టించుకుంటూనే ఉంటారు. ఒకసారి ఐశ్వర్య కుటుంబం ఇల్లు ఖాళీ చేసే ఊటీ వెళ్ళిపోతారు. తన శత్రువు పక్కనుంచి వెళ్ళిపోయినంతగా సంబరాలు చేసుకుంటాడు కిరణ్. ఊటీ వెళ్ళిన ఐశ్వర్యకు దీపిక పేరుతో వచ్చిన ఉత్తరం, గ్రీటింగ్ కార్డు కనబడతాయి. తాముండే ఇంట్లో పూర్వం దీపిక కుటుంబం ఉండేదనీ ఆమెకు ఆ ఉత్తరం, గ్రీటింగ్ కార్డు చేర్చాలని ప్రయత్నించిన ఐశ్వర్యకు దీపిక ఆత్మహత్య చేసుకుని చనిపోయిందనే చేదు నిజం ఆమె స్నేహితురాలి ద్వారా తెలుస్తుంది
తుమ్మలపాలెం (చెరుకుపల్లి)

తుమ్మలపాలెం, బాపట్ల జిల్లాలోని చెరుకుపల్లి మండలానికి చెందిన రెవెన్యూయేతర గ్రామం. జొన్నలగడ్డవారి పాలెం గ్రామం, తుమ్మలపాలెం గ్రామ పంచాయతీ పరిధిలోని ఒక శివారు గ్రామం. ప్రతి మూడు సంవత్సరాలకు ఒకసారి జరిగే, అమ్మవారి ఏడురోజుల కొలువులు, 2014, జూన్-29, ఆదివారం నాడు, గ్రామ మహిళలు పసుపు, కుంకుమలు సమర్పించడంతో ప్రారంభమైనవి. రెండవరోజు సోమవారం నాడు, అమ్మవారికి ప్రత్యేక అలంకరణతోపాటు, కొప్పెరలు నిర్వహించి, వివిధనదుల నుండి తెప్పించిన నీటితో అభిషేకం నిర్వహించారు. మొత్తం ఏడురోజులు జరిగిన ఈ కొలువులు, జూలై-6, ఆదివారంతో ముగిసినవి. ఆదివారం అమ్మవారిని ప్రత్యేకంగా అలంకరించి పూజలు చేసారు. మహిళలు పసుపు, కుంకుమలు సమర్పించారు. గ్రామానికి శుభం కలగాలని అమ్మవార్ని గ్రామంలో ఊరేగించుచూ నీరు వారపోసినారు. సాయంత్రం కొలువులు ముగియటంతో, గ్రామస్థులు అమ్మవారికి మొక్కులు చెల్లించారు.  &  ఈ ఆలయంలో ప్రతి సంవత్సరం, శ్రీరామనవమి సందర్భంగా, శ్రీ సీతారాముల కళ్యాణోత్సవం వైభవంగా నివహించెదరు.  వరి, అపరాలు, కాయగూరలు వ్యవసాయం, వ్యవసాయాదారిత వృత్తులు
తుమ్మలపాలెం (ప్రత్తిపాడు)

తుమ్మలపాలెం, గుంటూరు జిల్లా ప్రత్తిపాడు మండలానికి చెందిన రెవెన్యూయేతర గ్రామం. ఈ పాఠశాలలో అమలు పరచుచున్న మద్యాహ్న భోజన పథకానికి కావలసిన నాణ్యమైన సన్న బియ్యాన్ని, 2016,జూన్ నెల నుండి, ఈ గ్రామ సర్పంచ్ గుంటుపల్లి రమాదేవి , తన స్వంత నిధులనుండి సరఫరా చేస్తున్నారు. అంతేగాక ప్రతి వారం, పదిరోజులకొకసారి, ఆమె స్వయంగా భోజన సమయంలో పాఠశాలకు వెళ్ళి, మద్యాహ్న భోజన పథకాన్ని పరిశీలించుచున్నారు. తాను సర్పంచిగా పదవీ విరమణ అనంతరం గూడా ఇదే విధంగా ఈ సేవలు కొనసాగించెదనని చెప్పుచున్నారు. 2016,జూన్‌లో ఈ పాఠశాల విద్యా సంవత్సరం ప్రారంభమైనప్పుడు, 1వ తరగతి నుండి ఆరవ తరగతి వరకు 40 మంది విద్యార్థులు ఉండేవారు. అప్పుడే ఆంగ్లమాధ్యమం ప్రవేశపెట్టి పుస్తకాలు వగైరాలను ఉచితంగా అందించి, అర్హతగల ఉపాధ్యాయిని, ఆయానీ ఏర్పాటుచేసి, వారి జీతాలను గూడా సర్పంచ్ తన స్వంత నిధులనుండి చెల్లించుచున్నారు. 2017,జూన్ నాటికి విద్యార్థుల సంఖ్య 90 కి చేరింది. 2013, జూలైలో ఈ గ్రామ పంచాయతీకి నిర్వహించిన ఎన్నికలలో గుంటుపల్లి రమాదేవి ఎన్నికైంది ఈ ఆలయంలో ప్రతి సంవత్సరం కృష్ణాష్టమి వేడుకలు ఘనంగా నిర్వహించెదరు. వరి, అపరాలు, కాయగూరలు వ్యవసాయం, వ్యవసాయాధారిత వృత్తులు
గోవా విలీనం

గోవా విలీనం పోర్చుగీసు వారి ఆధ్వర్యంలో ఉన్న గోవా, డయ్యు, డామన్ స్వతంత్ర భారతదేశంలో కలపడానికి భారత సైన్యం డిసెంబరు, 1961లో చేపట్టిన సైనిక చర్య. దీన్నే గోవా విముక్తి, గోవాపై సైనిక చర్య అని కూడా వ్యవహరిస్తారు. ఈ సాయుధ దళ చర్యకు భారత సైన్యం ఆపరేషన్ విజయ్ అని పేరు పెట్టింది. ఈ ఆపరేషన్ లో భాగంగా 36 గంటలపాటు భారత నావికా దళాలు, వాయుసేనలు, పదాతి దళాలు గోవాను ముట్టడించి పోర్చుగీసు వారి నుంచి భారత భూభాగంలోని గోవాను విడుదల చేశాయి. దీంతో ఆ ప్రాంతాన్ని 450 ఏళ్ళ నుంచి పరిపాలిస్తున్న పోర్చుగీసు వారి పాలన అంతమైంది. ఇందులో 22 మంది భారతీయులు, 30 మంది పోర్చుగీసువారు మరణించారు. స్వల్పకాలం పాటు జరిగిన ఈ యుద్ధ పరిణామానికి ప్రపంచ వ్యాప్తంగా మిశ్రమ స్పందనలు వచ్చాయి. భారతదేశంలో దీన్ని చారిత్రకంగా భారత ఉపఖండానికి చెందిన భూభాగాన్ని వలస దేశస్తుల నుంచి విడిపించిన విముక్తిపోరాటంగా భావించారు. పోర్చుగల్ మాత్రం తమ గడ్డ మీద, తమ పౌరుల మీద భారత ప్రభుత్వం జరిపిన దాడిగా అభివర్ణించుకున్నారు.
జే. కే. రౌలింగ్

జె. కె. రౌలింగ్ గా పేరు గాంచిన జోయాన్నే రౌలింగ్ (జననం 31 జూలై 1965), ఒక బ్రిటిష్ నవలా రచయిత, సినిమా, టెలివిజన్ నిర్మాత, రచయిత, పరోపకారి. ఈమె 1997 నుంచి 2007 వరకు ఏడు పుస్తకాలుగా ప్రచురితమైన హ్యారీ పోటర్ ఫాంటసీ సిరీస్ రచయిత. ఈ పుస్తకాలు ప్రపంచవ్యాప్తంగా 600 మిలియన్ కాపీలు పైగా అమ్ముడయ్యాయి. ప్రపంచ వ్యాప్తంగా 84 భాషల్లోకి అనువాదం అయ్యాయి. దీని ఆధారంగా పలు చలనచిత్రాలు, వీడియో గేమ్స్ వచ్చాయి. 2012 లో వచ్చిన ద క్యాజువల్ వేకన్సీ ఆమె పెద్దల కోసం రాసిన మొదటి రచన. ఇంగ్లాండు లోని గ్లూసెస్టర్‌షైర్, యేట్ లో జన్మించిన ఈమె 1990 లో ఒక పరిశోధకురాలిగా, ఆమ్నెస్టీ ఇంటర్నేషనల్ లో ద్విభాషా కార్యదర్శిగా పనిచేస్తుండేది. ఆ సమయంలో ఆమెకు హ్యారీ పాటర్ ధారావాహిక గురించిన ఆలోచన వచ్చింది. తర్వాత ఏడేళ్ళలో ఆమె తల్లి మరణం, మొదటి శిశువు జననం, మొదటి భర్త నుంచి విడాకులు తత్ఫలితంగా పేదరికం సంభవించాయి. 1997 లో ఆమె మొదటి నవల హ్యారీపాటరీ అండ్ ద ఫిలాసఫర్స్ స్టోన్ విడుదలైంది
నిన్ను కోరి

నిన్ను కోరి 2017లో విడుదలైన ఒక తెలుగు ప్రేమకథా చిత్రం. నాని, ఆది పినిశెట్టి, నివేదా థామస్ ప్రధాన పాత్రల్లో నటించిన ఈ చిత్రానికి శివ నిర్వాణ దర్శకత్వం వహించగా, డివివి దానయ్య నిర్మించారు. ఉమా మహేశ్వరరావు (నాని), విశాఖపట్నంలోని ఆంధ్ర యూనివర్సిటీలో పి. హెచ్. డీ చేసే ఒక కుర్రాడు. ప్రొఫెసర్ మూర్తి (తనికెళ్ళ భరణి) సాయంతో చదువుకునే ఆ కుర్రాడు గీతమ్స్ కాలేజ్ లో చదువుకునే పల్లవి (నివేదా థామస్) కి తొలుత డ్యాన్స్ మాస్టారుగా పరిచయమయ్యి, ఆ తర్వాత ప్రేమలో పడతాడు. పల్లవి ఉంటున్న ఇంట్లోనే పెంట్ హౌస్ లో అద్దెకు దిగుతాడు. అదే సమయంలో పల్లవి తండ్రి (మురళీ శర్మ) జీవితంలో సెటిల్ అవ్వని వాళ్లకు ఏ తండ్రీ తన కూతుర్ని ఇచ్చి పెళ్ళి చేయడు అని చెప్పిన మాటలతో.. ఎలాగైనా జీవితంలో సెటిల్ అయ్యాకే పెళ్ళి చేసుకుందామని పల్లవిని ఒప్పించే ప్రయత్నం చేస్తాడు. తర్వాత తన పిహెచ్ డీ కోసం ఢిల్లీ వెళ్లిపోతాడు. అయితే, పల్లవి తన పేరెంట్స్ చూసిన అరుణ్ (ఆది పినిశెట్టి) ని పెళ్ళి చేసుకొని ఫారిన్ లో సెటిల్ అవుతుంది
చండి

చండి లేదా చండిక ఒక హిందూ దేవత. ఈమె మహాలక్ష్మి, మహా సరస్వతి, మహాకాళి స్వరూపిణి, పరదేవతా స్వరూపం. ఇచ్ఛా శక్తి, జ్ఞానశక్తి, క్రియా శక్తిల కలయిక. పార్వతి లేదా ఆది పరాశక్తి యొక్క రౌద్ర రూపంగానూ అభివర్ణించబడింది. శ్వేతాశ్వతరోపనిషత్తు ప్రకారం పరాశక్తి అంటే బ్రహ్మమనియే. ఈ పరాశక్తి రూపమైన చండి కూడా బ్రహ్మస్వరూపమే. దేవి మహత్మ్యంలో పలుచోట్ల ఆమె గురించిన ప్రస్తావన ఉంది. చండి అనే పదం చండ అనే సంస్కృత పదం నుంచి వచ్చింది. సంస్కృతంలో చండ అంటే ఛేదించగల అని అర్థం. హిందూ సంప్రదాయాల్లో చండీ హోమానికి విశేష ప్రాధాన్యత ఉంది. ఈ హోమాన్ని భారతదేశమంతటా వేర్వేరు సమయాల్లో, ముఖ్యంగా నవరాత్రుల సమయంలో ఎక్కువగా నిర్వహిస్తూ ఉంటారు. ఈ హోమం జరిపేటప్పుడు దుర్గ సప్తశతిలోని మంత్రాల వల్లిస్తారు
ఇల్లు - వాకిలి

ఇల్లు - వాకిలి 1975లో మేఘాలయా మూవీస్ బ్యానర్‌పై విడుదలైన తెలుగు సినిమా. ఈ సినిమాకు పి.డి.ప్రసాద్ దర్శకుడు. అదొక ఇల్లు. ఇంటిని చక్కదిద్దుకోవలసిన ఇల్లాలు జానకమ్మ పాశ్చాత్య నాగరికతా వ్యామోహం ఎక్కువగా కలిగిన స్త్రీ. సంగీతం అంటే చెవి కోసుకుంటుంది. మిథ్యా ప్రతిష్ఠకు పోయి సంసారాన్ని అప్పులపాలు చేసుకునే ఆధునిక మహిళామణి. జానకమ్మ పెద్దకొడుకు అనిల్ కుమార్ జల్సారాయుడు. ఆడపిల్లల అమాయకత్వంతో ఆటలాడుకునే సరదా కలవాడు. కూతురు ప్రేమ డ్యాన్స్ మాస్టర్ చంద్రభూషణ్‌తో ప్రేమలో పడింది. జానకమ్మ మొగుడు సీతాపతి మంచితనం అనే అసమర్థతతో ఇంట్లో వాళ్ళను గదమాయించలేక యాతనపడుతుంటాడు
శేషు

శేషు 2002, ఫిబ్రవరి 28న విడుదలైన తెలుగు చలనచిత్రం. జీవిత తొలిసారిగా దర్శకత్వం వహించిన ఈ చిత్రంలో రాజశేఖర్, కళ్యాణి నాయికానాయకులుగా నటించారు. ఈ చిత్రానికి ప్రముఖ సంగీత దర్శకుడు ఇళయరాజా తనయుడు యువన్ శంకర్ రాజా సంగీతం అందించాడు. యువన్ శంకర్ రాజాకు తెలుగులో మొదటి చిత్రం ఇది. 1999లో తమిళ దర్శకుడు బాల దర్శకత్వంలో విక్రమ్ నటించిన సేతు చిత్రం, ఈ చిత్రానికి మాతృక. యువన్ శంకర్ రాజా సంగీతం అందించిన తొలి తెలుగు చిత్రం శేషు. దీనికి తమిళ మాతృక అయిన సేతు సినిమాకు ఇళయరాజా సంగీతం అందించారు. శేషు సినిమలో 8 పాటలుండగా, అందులోని 4 పాటల బాణీలను సేతు సినిమా నుండి తీసుకున్నారు. ఈ సినిమా పాటలల్లో గాయనిమణి గాత్రం కూడా లేదు. ఇందులోని పాటలను చంద్రబోస్, శ్రీహర్ష రాశారు.
జానా కృష్ణమూర్తి

కె.జానా కృష్ణమూర్తి (1928 మే 24 – 2007 సెప్టెంబరు 25) 2001లో భారతీయ జనతా పార్టీ అధ్యక్షపదవికి ఎన్నుకోబడిన రాజకీయ నాయకుడు. ఇతడు అటల్ బిహారీ వాజపేయి మంత్రివర్గంలో కేంద్ర న్యాయశాఖ మంత్రిగా పనిచేశాడు. కామరాజ్ నాడార్ తరువాత తమిళనాడు నుండి ఒక జాతీయ స్థాయి రాజకీయపార్టీ అధ్యక్ష పదవికి ఎన్నుకోబడిన రెండవ వ్యక్తి జానా కృష్ణమూర్తి. జానా కృష్ణమూర్తి 1928న మే 24న తమిళనాడు రాష్ట్రంలోని మదురై పట్టణంలో కృష్ణస్వామి, సుబ్బలక్ష్మి దంపతులకు జన్మించాడు. ఇతని మాతృభాష తెలుగు. ఇతని ప్రాథమిక, కళాశాల విద్యలు మదురైలోని ఎం.సి.హైస్కూలులోను, మదురై కాలేజీలోను జరిగింది. మద్రాసు లా కాలేజీ నుండి బి.ఎల్. పూర్తి చేశాడు
డిసెంబరం

డిసెంబరం ( ఆంగ్లం :Barieria cristata) అనేది అకంథేసి కుంటుంబానికి చెందిన మొక్క. వీటిని గొబ్బిపూలు, పెద్ద గోరింట అని కూడా అంటారు. ఫిలిప్ఫైన్స్‌ వయొలెట్‌, బ్లూబెల్‌ బర్లేరియా అని కూడా పిలుస్తారు. దీని శాస్త్రీయనామం బర్లేరియా క్రిస్టేటా. ఈ మొక్కలు దక్షిణ చైనా నుండి భారతదేశం, మయన్మార్ వరకు విస్తరించి ఉన్నాయి. వీటిని గ్రామాలలో, ఉద్యానవనములలో అలంకారమైన మొక్కలుగా పెంచుతారు. పొడి వాతావరణంలో ఇవి పెరుగుతాయి. ఇవి హవాయి లో సహజ సిద్ధమైన వాతావరణంలో పెరుగుతాయి. ఫిజీ దేశంలో వీటిని "టోంబితి" గా సుపరిచితమైన మొక్క. క్రిస్టమస్ ద్వీపంలో ఈ పొద సముద్రపు మట్టం నుండి సుమారు 100 మీటర్ల వరకు రహదారి, చెదురుమదురు ప్రాంతాలలో చురుకైన జాతులుగా పెరుగుతుంది. ఇది ఒక పొద 60-100 సెం.మీ పొడవుగా పెరుగుతుంది
నార్కోటిక్ డ్రగ్స్ అండ్ సైకోట్రోపిక్ సబ్‌స్టాన్సెస్ యాక్ట్, 1985

నార్కోటిక్ డ్రగ్స్ అండ్ సైకోట్రోపిక్ సబ్‌స్టాన్సెస్ యాక్ట్, 1985, సాధారణంగా "ఎన్‌డిపిఎస్"చట్టం అని పిలుస్తారు. ఇది భారతదేశం యొక్క పార్లమెంటు రూపొందించిన చట్టం, ఈ చట్టం వలన ఏదైనా మాదక ఔషధం లేదా మానసిక పదార్థాన్ని తినే వ్యక్తిని లేదా ఉత్పత్తి చేసే / తయారీ/ పెంపకం, స్వాధీనం (కలిగి ఉండటం), అమ్మకం, కొనుగోలు, రవాణా లేదా నిల్వ చేసే వ్యక్తిని నిషేధిస్తుంది. "'నార్కోటిక్ డ్రగ్స్ అండ్ సైకోట్రోపిక్ సబ్‌స్టాన్సెస్ బిల్లు, 1985"' 1985 ఆగస్టు 23 లో లోక్‌సభలో ప్రవేశపెట్టబడింది. పార్లమెంటు ఉభయ చట్టసభలు ద్వారా ఆమోదం పొందింది. 1985 సెప్టెంబరు 16 న ఆనాటి రాష్ట్రపతి గియానీ జైల్ సింగ్ నుంచి అనుమతి పొందింది, 1985 నవంబరు 14 న అమల్లోకి వచ్చింది. ఎన్‌డిపిఎస్ చట్టం ప్రారంభం నుండి 1988, 2001, 2014 సంవత్సరాల్లో మూడుసార్లు సవరించబడింది. ఈ చట్టం భారతదేశం మొత్తం విస్తరించ బడింది. భారతదేశం వెలుపల గల భారతదేశ పౌరులకు, భారతదేశంలో ఓడలు, విమానాలలో నమోదు చేయబడిన వారందరికీ ఇది వర్తిస్తుంది. ఈ చట్టం యొక్క నిబంధనలలో ఒకటైన, నార్కోటిక్స్ కంట్రోల్ బ్యూరో అనేది మార్చి 1986 నుండి అమలులోకి వచ్చింది. నార్కోటిక్ ఔషధాలపై సింగిల్ కన్వెన్షన్, సైకోట్రోపిక్ సబ్‌స్టెన్సెస్లు కన్వెన్షన్, నార్కోటిక్ డ్రగ్స్ అండ్ సైకోట్రోపిక్ సబ్‌స్టెన్సెస్ల్లో అక్రమ రవాణాకు వ్యతిరేకంగా యునైటెడ్ నేషన్స్ కన్వెన్షన్ కింద భారతదేశం యొక్క ఒప్పంద బాధ్యతలను నెరవేర్చడానికి ఈ చట్టం రూపొందించబడింది. రతదేశం]]లో కన్నబిస్ ధూమపానం కనీసం 2000 బిసి నుండే తెలుపబడింది. మొట్టమొదటగా అథర్వణ వేదంలో ప్రస్తావించబడింది, ఇది కొన్ని వందల సంవత్సరాల బిసికి చెందినది
లైబీరియా

– in Africa (light blue & dark grey)– in the African Union (light blue) లైబీరియా అధికారికంగా " రిపబ్లికు ఆఫ్ లైబీరియా " పశ్చిమ ఆఫ్రికా తీరంలో ఒక దేశం. దేశ పశ్చిమసరిహద్దులో సియెర్రా లియోన్, ఉత్తర సరిహద్దులో గినియా, తూర్పు సరిహద్దులో ఐవరీ కోస్ట్ సరిహద్దులుగా ఉన్నాయి. దేశ వైశాల్యం 1,11,369 చదరపు కిలో మీటర్ల (43,000 చ.మై), జనసంఖ్య 45,03,000 ఉన్నాయి. భాష అధికారిక భాష ఆగ్లం. దేశ ప్రజలలో 20 కంటే అధికమైన దేశీయ భాషలు (95% కంటే ఎక్కువ మంది) వాడుకలో ఉన్నాయి. దేశం రాజధాని అతిపెద్ద నగరం మన్రోవియా. తీరప్రాంతాల్లోని అడవులు ఎక్కువగా ఉప్పును తట్టుకోగల మడ అడవులు ఉంటాయి. స్వల్పంగా జనసాంధ్రత కలిగిన లోతట్టు ప్రాంతాలలో ఆరిన శుష్కగడ్డి మైదానంతో అరణ్యప్రాంతాలు ప్రారంభమవుతుంది. మే - అక్టోబరు వరకూ కొనసాగే వర్షాకాలంలో గణనీయంగా వర్షపాతం నమోదౌతూ ఉంటుంది. మిగిలిన సంవత్సరంలో కఠినమైన హార్మట్టను గాలులు. ఉన్నత గినియా నది వర్షారణ్యంలో 40% లైబీరియా ఉంటాయి
గుడిపాల(గ్రామము)

గుడిపాల, ఆంధ్ర ప్రదేశ్ రాష్ట్రం, చిత్తూరు జిల్లా, గుడిపాల మండలంలోని గ్రామం. ఇది మండల కేంద్రమైన గుడిపాల నుండి 0 కి.మీ. దూరం లోను, సమీప పట్టణమైన చిత్తూరు నుండి 15 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 731 ఇళ్లతో, 2790 జనాభాతో 506 హెక్టార్లలో విస్తరించి ఉంది. గ్రామంలో మగవారి సంఖ్య 1416, ఆడవారి సంఖ్య 1374. షెడ్యూల్డ్ కులాల జనాభా 612 కాగా షెడ్యూల్డ్ తెగల జనాభా 110. గ్రామ జనగణన లొకేషన్ కోడ్ 597080. ఈ గ్రామంలో 5 ప్రభుత్వ ప్రాథమిక పాఠశాలలు, 1 ప్రభుత్వ అనియత విద్యా కేంద్రం ఉన్నాయి. సమీప బాలబడి (వసంతపురం లో), సమీప మాధ్యమిక పాఠశాల (వసంతపురం లో), సమీప మాధ్యమిక పాఠశాల (వసంతపురం లో), ఈ గ్రామానికి 5 కి
మహిళ క్రికెట్ ప్రపంచ కప్-2017

ఐసిసి మహిళ క్రికెట్ ప్రపంచ కప్ (ICC Women'S Cricket World Cup) అనేది మహిళల ఒక రోజు అంతర్జాతీయ (ODI) క్రికెట్‌కు సంబంధించిన ప్రధాన అంతర్జాతీయ పోటీలను సూచిస్తుంది. ఈ ప్రపంచ కప్‌ను క్రీడా పాలక సంస్థ అంతర్జాతీయ క్రికెట్ సంఘము (ICC) నిర్వహిస్తుంది, ప్రతి నాలుగేళ్లకు ఒకసారి జరిగే తుది టోర్నమెంట్‌కు ముందుగా ప్రాథమిక అర్హత పోటీలు జరుగుతాయి. ఈ టోర్నమెంట్ ప్రపంచంలో నాలుగో అతిపెద్ద, అత్యధిక మంది వీక్షించే క్రీడా కార్యక్రమంగా గుర్తింపు పొందింది. అత్యంత ముఖ్యమైన టోర్నమెంట్‌గా, ఈ క్రీడలో అత్యున్నత సాధనగా ఐ.సి.సి (ICC) దీనిని గుర్తిస్తుంది. మొదటి మహిళల క్రికెట్ ప్రపంచ కప్‌ను 1973 నుంచి ప్రతి నాలుగేళ్లకు ఒకసారి నిర్వహిస్తున్నారు. ప్రపంచ కప్ అర్హత పోటీల్లో విజయవంతమైన దేశాలు పాల్గొంటాయి. ఆటల పోటిలో విజేతలుగా నిలిచిన జట్లలో ఆస్ట్రేలియా అత్యంత విజయవంతమైన జట్టుగా గుర్తింపు పొందింది, ఈ జట్టు ఆరుసార్లు ఈ టోర్నీ టైటిళ్లను గెలుచుకుంది. ఇంగ్లాండ్ మూడుసార్లు టైటిళ్లు గెలుచుకోగా, న్యూజిలాండ్ ఒక్కసారి టైటిల్‌ను సొంతం చేసుకున్నాయి. 2017 మహిళ క్రికెట్ ప్రపంచ కప్ 24 జూన్ – 23 జూలై మధ్య తేదీల్లో జరిగింది. ఈ టోర్నమెంట్‌ ఇంగ్లాండ్లో జరిగింది
ఎ కృష్ణారావు

(ప్రస్తుతం ఈ పేజీ ఖాళీగా ఉంది)
భారత రాష్ట్రపతి ఎన్నికల విధానం

భారతదేశంలో అత్యున్నత పదవి అయిన రాష్ట్రపతిని ఎన్నుకునే విధానాన్ని భారత రాజ్యాంగ పరిషత్, ఐర్లాండ్ దేశం నుండి ఆదర్శంగా తీసుకుంది. ప్రతి ప్రాంతంలోని జనాభాను, ఆ ప్రాంత విస్తీర్ణాన్నీ ప్రాతిపదికంగా తీసుకొని ఎన్నికలను నిర్వహిస్తారు. ఆర్టికల్-54 లో రాష్ట్రపతి ఎన్నికల ప్రస్తావన ఉంది. ఎలక్ట్రోరల్ కాలేజి సభ్యులు ఓటర్లుగా ఉంటారు. ఎలక్ట్రోరల్ కాలేజిలో అన్ని రాష్ట్రాల, కేంద్రపాలిత ప్రాంతాల ఎమ్మెల్యేలు, పార్లమెంటు ఉభయ సభల సభ్యులు ఓటర్లుగా ఉంటారు. 1992లో 72 వ రాజ్యాంగ సవరణ ద్వారా కేంద్రపాలిత ప్రాంతాల ఎమ్మెల్యేలకు ఓటు హక్కు కల్పించారు. దీన్ని భారత ఎన్నికల సంఘం నిర్వహిస్తుంది. ఉదాహరణ:
త్రిపురనేని సాయిచంద్

త్రిపురనేని సాయిచంద్ తెలుగు చలనచిత్ర నటుడు, డాక్యుమెంటరీ సినిమాల రూపకర్త. రచయిత త్రిపురనేని గోపిచంద్ కుమారుడు. సంఘసంస్కర్త, హేతువాది అయిన కవిరాజు త్రిపురనేని రామస్వామి చౌదరికి మనుమడు. తెలంగాణ సాయుధ పోరాట నేపథ్యంలో ప్రసిద్ధ దర్శకుడు గౌతమ్ ఘోష్ దర్శకత్వంలో వచ్చిన మాభూమి చిత్రంతో తెలుగు చలనచిత్రరంగంలో నటుడిగా ప్రవేశించాడు. ఆ చిత్రంలో కథానాయకుడు రామయ్య పాత్రలో మరుపురాని నటనను కనబరిచాడు. ఆ తర్వాత శివ, అంకురం మొదలగు తెలుగు సినిమాల్లో నటించాడు. శివ చిత్రంలో నటి అమలకు అన్నయ్యగా నటించాడు. నటనకు దూరమై మైత్రి కమ్యూనికేషన్స్ స్థాపించి కొన్నాళ్ళపాటు కేంద్ర, రాష్ట్ర ప్రభుత్వాలకు సందేశాత్మక డాక్యుమెంటరీలు తీస్తూ ఢిల్లీలో గడిపారు. పాతికేళ్ళ విరామం తరువాత మళ్ళీ శేఖర్ కమ్ముల దర్శకత్వంలో వచ్చిన ఫిదా చిత్రంతో నటుడిగా పునఃప్రవేశం చేశాడు. నిజజీవితంలో బ్రహ్మచారిగా మిగిలిపోయిన సాయిచంద్, ఫిదా చిత్రంలో ఇద్దరు కూతుళ్ళ తండ్రిగా నటించి విమర్శకుల ప్రశంసలు అందుకున్నారు. సాయిచంద్ 1956 మార్చి 12న త్రిపురనేని గోపీచంద్, శకుంతలా దేవి దంపతులకు కర్నూలులో జన్మించాడు. ఈ దంపతులకు మొత్తం అయిదు మంది సంతానం
మైథిలీ శరణ్ గుప్త

మైథిలీ శరణ్ గుప్త (3 ఆగష్టు 1886 – 12 డిసెంబరు 1964) ఆధునిక హిందీ కవులలో ఎన్నదగిన వాడు. అప్పటి వరకు హిందీ కవులందరూ ఉపయోగిస్తున్న వ్రజభాషకు భిన్నంగా ఇతడు వ్యవహారిక ఖరీబోలీ మాండలికంలో కవిత్వం చెప్పడం ప్రారంభించాడు. ఇతడు భారతదేశపు మూడవ అత్యున్నత పౌర పురస్కారం పద్మభూషణ్‌ను స్వీకరించాడు. భారత స్వాతంత్ర్య సంగ్రామ సమయంలో ప్రముఖంగా పేర్కొనబడిన ఇతని పుస్తకం భారత భారతి(1912) ఇతనికి మహాత్మా గాంధీ చేత "రాష్ట్రకవి" బిరుదును సంపాదించి పెట్టింది. ఇతడు ఉత్తరప్రదేశ్‌, ఝాన్సీకి చెందిన చిర్‌గావ్ గ్రామంలో గహోయి వర్గానికి చెందిన కంకనే తెగలో జన్మించాడు. ఇతని పూర్వీకులది సంపన్న జమీందారీ కుటుంబం కానీ ఇతడు జన్మించే కాలానికి ఆస్తి పూర్తిగా కరిగి పోయింది. ఇతని తండ్రి పేరు సేథ్ రామ్‌చరణ్ గుప్త, తల్లి పేరు కాశీబాయి.He disliked school as a child, so his father arranged for his education at their home. As a child, Gupt studied Sanskrit, English and Bengali. Mahavir Prasad Dwivedi was his mentor. He married in 1895. He was the teacher of Dewan Shatrughan Singh(Bundelkhandi Royal), who is known as Bundelkhand Kesri & Bundelkhand Gandhi
మల్లాది గోపాలకృష్ణ

మల్లాది గోపాలకృష్ణ రంగస్థల నటుడు, దర్శకుడు, రూపశిల్పి, నటశిక్షణ అధ్యాపకులు. గోపాలకృష్ణ 1948, సెప్టెంబరు 22 న సుబ్బారావు, జయలక్ష్మీ దంపతులకు విజయవాడలో జన్మించాడు. చిన్నతనంలో ఏడిద కామేశ్వరరావు (రేడియో అన్నయ్య) ప్రోత్సాహంతో ఆకాశవాణి బాలానందం కార్యక్రమాలలో పాల్గొనడంతో గోపాలకృష్ణకి నాటకాలపై అభిరుచి ఏర్పడింది. రేడియో అన్నయ్య రచించిన నాటకాల్లో ముఖ్యపాత్రల్లో నటించడం ద్వారా వాచికాభినయంలో మెరుగులు దిద్దుకున్నాడు. క్రమక్రమంగా రంగస్థలంపై చిన్నచిన్న పాత్రలలో నటించడం ద్వారా గోపాలకృష్ణ నాటక జీవితం ప్రారంభమైంది. గుంటూరులో గురజాల కృష్ణమూర్తి, మంచికంటి కామేశ్వరరావు, కృష్ణారావు, సోమశేఖర్, రాజాజీ, గబ్బిట మొదలైనవారితో కలసి మూడు సంవత్సరాలునాటకాల్లో పాల్గొని, తన నటనా సామర్థ్యాన్ని పెంచుకున్నాడు. ఆ తరువాత విజయవాడలో జి.ఎస్.ఆర్. మూర్తి శిష్యరికంలో, దర్శకత్వంలో జగపతిరాజు, అన్నపూర్ణ, అడవి శంకరరావు, సంజీవి ముదిలి, సీతాలత, జి.ఎస్.ఆర్
గుర్రంకొండ (గ్రామము)

గుర్రంకొండ, ఆంధ్రప్రదేశ్ రాష్ట్రం, అన్నమయ్య జిల్లా, గుర్రంకొండ మండలం లోని గ్రామం. ఇది సమీప పట్టణమైన మదనపల్లె నుండి 35 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2501 ఇళ్లతో, 10642 జనాభాతో 3111 హెక్టార్లలో విస్తరించి ఉంది. గ్రామంలో మగవారి సంఖ్య 5480, ఆడవారి సంఖ్య 5162. షెడ్యూల్డ్ కులాల జనాభా 511 కాగా షెడ్యూల్డ్ తెగల జనాభా 126. గ్రామ జనగణన లొకేషన్ కోడ్ 595648. గుర్రంకొండ ఒక పర్యాటక ప్రదేశం. దీనికి చారిత్రకంగా జాఫరాబాదు అనే పేరు ఉంది. కడప - బెంగళురు రహదారిలో ఉన్న ఈ గుర్రం కొండ ఎంతో చారిత్రక నేపథ్యం కలిగి పర్యాటకులను విశేషంగా ఆకట్టుకుంటోంది. ఇది ఆనాడే హిందూ, ముస్లిం సంస్కృతులకు నిలువుటద్దంగా వుండి మతసామరస్యాన్ని చాటిచెప్పింది
ఉత్తరరామచరిత్ర

ఉత్తరరామచరిత్ర మహాకవి భవభూతిచే విరచితమైన ఒక సంస్కృత నాటకం. వాల్మీకి ఉత్తరరామాయణ కథను ఇతివృత్తంగా తీసుకొని భవభూతి దానికి మార్పులు చేరుస్తూ కొత్త సన్నివేశాలను సృష్టిస్తూ, మూలకథకు భిన్నంగా సరికొత్త రూపంలో దీనిని వ్రాసాడు. కరుణ రసభరితమైన ఈ నాటకం భవభూతి మహత్తర రచనగా కీర్తించబడింది.  ఇది 7 అంకాల నాటకం. ఈ సంస్కృత నాటకం భారతీయ భాషలలోనే కాకుండా ఇంగ్లీష్, జర్మన్, ఫ్రెంచ్ తదితర యూరోపియన్ భాషలలో సైతం అనువదించబడింది. ఉత్తరరామచరిత్ర ఏడు అంకాల నాటకం. రాముని పట్టాభిషేకానంతరం సన్నిహితులు, బంధువులు తిరిగి తమ తమ స్వస్థలాలకు పయనమవడంతో నాటకం ప్రారంభమవుతుంది. విచారంగా వున్న సీతను రాముడు ఓదారుస్తాడు. రాముని చిత్రపట దర్శన సమయంలో సీతకు అరణ్యాన్ని ఒకపరి సందర్శించాలనే కోరిక కలుగుతుంది. రాముడు కూడా గర్భవతి అయిన సీత కోరికను నెరవేర్చమని లక్ష్మణునకు పురమాయిస్తాడు. ఇంతలో దుర్ముఖుడు వచ్చి సీతపై వేయబడిన లోకాపవాదు గురించి రామునికి తెలియచేస్తాడు. అన్న అభిమతానుసారం సీతను అరణ్యానికి తోడ్కోనిపోతాడు లక్ష్మణుడు
సుందర్.సీ

సుందర్ సీ తమిళ చలనచిత్ర దర్శకులు, నటుడు. వీరు తమిళనాడులోని ఈరోడు జిల్లాలో జన్మించారు, తమిళంలో 24 సినిమాలకు దర్శకత్వం వహించారు. "తలై నగరం" చిత్రముతో హీరోగా మారారు. తొలి నాళ్ళలో, మణివణ్ణన్ గారి దగ్గర సహాయకులుగా ఉన్న వీరు ముఱై మామన్ అనే హాస్యరసప్రధాన చిత్రముతో మొదటిసారి దర్శకులురా మారారు. వీరి తెరకెక్కించిన కొన్ని చిత్రములలో హీరోయిన్ పాత్ర పేరు "ఇందు" అనబడుతుంది . 1995-వ సంవత్సరం ముఱై మామన్ అనే హాస్యరసప్రధాన చిత్రముతో సుందర్ సీ మొదటిసారి దర్శకులురా మారారు, ఆ తర్వాత ముఱైమాప్పిళ్ళై, అని నటుడు విజయకుమార్ తనయుడు అరుణ్ విజయ్ మొదటి సినిమాకు దర్శకత్వం వహించారు. రజనీకాంత్ గారితో అరుణాచలం, కమల్ హాసన్తో శివం మాత్రమే కాక మరికొందరి నటులతో అనగా కార్తీక్, ప్రశాంత్, అర్జున్, శరత్ కుమార్, అజీత్ కుమార్ మొదలైనవారి చిత్రములకు దర్శకత్వం వహించారు.ఇయన తెలుగులో నేరుగా దర్శకత్వం వహించిన చిత్రం సమ్ థింగ్ సమ్ థింగ్ . 2006-వ సంవత్సరం అతని దర్శకత్వపు వృత్తిని విరమించి,తలై నగరం చిత్రముతో హీరోగా మారారు. ఆరంభ దశలో పరాజయం పొందినప్పటికీ తదుపరి ఘన విజయాలను సొంతం చేసుకున్నారు. 2007-వ సంవత్సరం విడుదలైన వీరాప్పు సినిమానూ, 2008-వ సంవత్సరం విడుదలైన శండై సినిమానూ విజయం పొందాయి. 2017-వ సంవత్సరం దక్షిణ భారత నాలుగు భాషలలో ఏకకాలంలో నందిని అనే దారవాహికను స్వయంగా తన సతీమణి కుష్బూ గారితో కలిసి నిర్మించారు
ఐతేపల్లె

ఐతేపల్లె ఆంధ్ర ప్రదేశ్ రాష్ట్రం, చిత్తూరు జిల్లా, చంద్రగిరి మండలంలోని గ్రామం. ఇది మండల కేంద్రమైన చంద్రగిరి నుండి 5 కి.మీ. దూరం లోను, సమీప పట్టణమైన తిరుపతి నుండి 15 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 536 ఇళ్లతో, 2017 జనాభాతో 380 హెక్టార్లలో విస్తరించి ఉంది. గ్రామంలో మగవారి సంఖ్య 989, ఆడవారి సంఖ్య 1028. షెడ్యూల్డ్ కులాల జనాభా 545 కాగా షెడ్యూల్డ్ తెగల జనాభా 182. గ్రామ జనగణన లొకేషన్ కోడ్ 596034. ఈ గ్రామములో 3 ప్రభుత్వ ప్రాథమిక పాఠశాలలు, 1 ప్రభుత్వ మాధ్యమిక పాఠశాల, 1 ప్రభుత్వ మాధ్యమిక పాఠశాల ఉన్నాయి. సమీప మేనేజ్మెంట్ సంస్థ (అగరాల లో), ఈ గ్రామానికి 5 కి
ఉత్తరాయణం (మలయాళ సినిమా)

ఉత్తరాయణం 1974లో గణేష్ మూవీ మేకర్స్ సంస్థ నిర్మించిన మలయాళ చలనచిత్రం. ఈ సినిమాకు జి.అరవిందన్ దర్శకత్వం వహించాడు. అనగనగా చాలామంది యువకుల జీవితాలలో ఆ రోజు 'ఉద్యోగ పర్వ' దినం. ఆ రోజు ఇంటర్యూ తమను ఉద్దరిస్తుందనే నమ్మకంతో కొందరూ, 'ఏ ఇంటర్యూ చరిత్ర చూసినా పక్షపాత పరాయణత్వం' అనే నిరాశతో కొందరూ అక్కడ గుమిగూడారు. అయితే అనివార్య కారణాల వల్ల ఇంటర్యూ ప్రహసనం జరగలేదు. అందులో పాల్గొనడానికి వచ్చినవాళ్ళు ఏమి చెయ్యాలో పాలుపోక నిరాశతో, నిస్పృహతో, కోపంతో అక్కడినుండి వెళ్ళిపోయారు. రవి ఆ చాలామంది యువకులలో ఒకడు. తననూ, తాను ఉద్యోగం సంపాయించగలడనే నమ్మకాన్నీ నమ్ముకుని బతుకుతున్న తల్లికీ, అవ్వకూ ఏం చెప్పాలో తేల్చుకోకుండానే అతను సొంత ఊరు చేరుకున్నాడు. ఆ ఊళ్ళో అతనిలాంటి యువకులకు ఒక మార్గదర్శి ఉన్నాడు. ఆయన - కుమరన్ మాస్టారు. స్వాతంత్ర్య సమర యోధుడిగా, విప్లవ వీరుడిగా దేశం కోసం పాటుపడిన ఆ ముసలాయన యువకులను చేరదీసి వాళ్ళకు ఉత్సాహం కలిగించి, దేశం బాగుపడాలంటే ఏం చెయ్యాలో తెలియజెప్పేవాడు
హుమాయున్ ఆజాద్

హుమయూన్ అజాద్ (English: // ( listen); 28 ఏప్రిల్ 1947 - 12 ఆగస్టు 2004) బంగ్లాదేశ్ రచయిత, కవి, పండితుడు, భాషావేత్త. అతను 70కి పైగా రచనలు చేసాడు. మతపరమైన ఫండమెంటలిజం కు వ్యతిరేకంగా ఉన్న అతని రచనలు సానుకూల, ప్రతికూల సమీక్షలను పొందాయి. అతను ముస్లిం తీవ్రవాదులు చంపబడ్డాడు. అతను బంగ్లా అకాడమీ లిటరరీ పురస్కారాన్ని 1986లో పొందాడు. 2012లో అతను బంగ్లాదేశ్ ప్రభుత్వంచే "ఎకుషే పడక్" పురస్కారాన్ని పొందాడు.  అతను 1947 ఏప్రిల్ 28న బిక్రంపూర్,మున్షీగంజ్ కు చెందిన రార్హీ గ్రామంలో జన్మించాడు.  ఇదే గ్రామంలో ప్రముఖ శాస్త్రవేత్త జగదీశ్ చంద్ర బోస్ కూడా జన్మించాడు. అతని బాల్యనామం హుమయూన్ కబీరా. అతను 1988 సెప్టెంబరు 28 న నారాయణగంజ్ మెజిస్ట్రేటు నుండి "హుమయూన్ ఆజాద్" పేరును స్వీకరించాడు.  అతను 1962లో జగదీష్ చంద్రబోస్ ఇనిస్టిట్యూట్ లో సెకండరీ పరీక్షను ఉత్తీర్ణుడైనాడు. తరువాత ఉన్నత విద్యను ఢాకా కళాశాలలో 1964లో చేసాడు
మేఘనాథ వధ కావ్యం

మేఘనాథ వధ (Bengali: মেঘনাদবধ কাব্য) మహాకవి మైఖేల్ మధుసూదన దత్ రాసిన ఒక బెంగాలీ కావ్యం. మైఖేల్ మధుసూదన దత్‌ రచనలలో అత్యంత ప్రసిద్ధి, ప్రశంశలు పొందిన ఈ కావ్యం బెంగాలీ సాహిత్యంలోనే కాక భారతీయ సాహిత్యంలోనే ఒక మహాకావ్యంగా గుర్తించబడింది. రామాయణం లోని రావణుని కుమారుడైన మేఘనాథుడు (ఇంద్రజిత్) పొందిన విషాదకర మరణాన్ని ఇతివృత్తాంతంగా స్వీకరించి ఇది రాయబడింది. ఈ కావ్యంలో కవి రాముడి పక్షం కాక రాక్షసుల పక్షం వహించి, మేఘనాధుని కథానాయకుడుగా చిత్రీకరిస్తూ కథను అపూర్వంగా కొనసాగిస్తాడు. ఇది 7 సర్గలు గల ఈ కావ్యం 1861 లో రచించబడింది. మహాకవి మైఖేల్ మధుసూధన దత్ రచనలలో వాల్మీకి, హోమర్ (Homer), వర్జిల్ (Virgil), డాంటే (Dante), టస్సో (Tasso), మిల్టన్ (Milton) మొదలగు కవుల ప్రభావం కనిపిస్తుంది. మేఘనాథ వథ కావ్యంపై వాల్మీకి (రామాయణ కావ్యం), హోమర్ (ఇలియడ్ కావ్యం) కవుల ప్రభావం ఎక్కువగా వుంది. అయితే కవి వారిని గుడ్డిగా అనుకరించే ప్రయత్నం చేయలేదు. మూల కథ రామాయణం లోనిదే అయినప్పటికీ అందులోని కొన్ని పాత్రలు ఇలియడ్ కావ్యంలోని పాత్రలను స్పురింపచేస్తాయి. ఉదాహరణకు ప్రమీల పాత్ర ఇలియడ్‌ కావ్యంలోని ఆంధ్రోమఖే (Andromakhe), క్లోరిందా (Clorinda) పాత్రలను గుర్తుకుతెస్తుంది. అలాగే శివ పార్వతుల పాత్రలు జియస్ (Zeus), హెరా (Hera) లను, దుర్గ పాత్ర ఆధేనా (Athena), స్కందుడు పాత్ర ఎరెస్ (Ares) ను స్పురింపచేస్తాయి. అదేవిధంగా మేఘనాథ వథ కావ్యంలోని కొన్ని సన్నివేశాలు ఇలియడ్ కావ్యంలోని ఘట్టాలను గుర్తుకు తెస్తాయి
లక్ష్మణ్ మీసాల

లక్ష్మణ్ మీసాల యువ రంగస్థల, సినిమా నటుడు. అనేక పౌరాణిక, సాంఘిక నాటకాల్లో నటించిన లక్ష్మణ్ 'కో అంటే కోటి' సినిమా ద్వారా తెలుగు సినిమారంగంలోకి ప్రవేశించి, హితుడు,మనమంతా, వంగవీటి, ఘాజీ, ఆర్‌ఎక్స్‌ 100 చిత్రాలలో నటించి గుర్తింపుపొందాడు. లక్ష్మణ్ 1985, మే 9న రామారావు - నారాయణమ్మ దంపతులకు ఒరిస్సా రాష్ట్రం, గజపతి జిల్లా, రాణిపేట గ్రామంలో జన్మించాడు. 2007లో హైదరాబాద్కి వచ్చిన లక్ష్మణ్, డి.యస్. దీక్షితులు దగ్గర నటనలో శిక్షణ పొంది అదే సంవత్సరం ప్రదర్శించిన అమ్మా నాకు బ్రతకాలని ఉంది నాటకంలో త్రిపాత్రాభినయంతో నాటకరంగంలోకి అడుగుపెట్టాడు. నేషనల్ స్కూల్ అఫ్ డ్రామా వారి ఆధ్వర్యంలో 2009లో హైదరాబాద్ విశ్వవిద్యాలయంలో నెల రోజులపాటు జరిగిన రంగస్థల శిక్షణా శిబిరంలో పాల్గొని నటనలో మెళకువలు నేర్చుకోవడంతోపాటు, ఆ శిక్షణా శిబిరంలో తయారుచేసిన స్వప్న వసంతం నాటకంలో నటించాడు. నాటకాలు: నాటికలు:
ష్రోడింగర్ పిల్లి

ష్రోడింగర్ పిల్లి అనేది ఒక స్ఫురణ ప్రయోగం (thought experiment), అనగా ఇది కేవలం ఊహాజనితమైన ప్రయోగం. ఈ ప్రయోగం చెయ్యడానికి ష్రోడింగరూ అక్కర లేదు, పిల్లీ అవసరం లేదు. పడక కుర్చీలో వాలి, ఆలోచించగలిగే శక్తి ఉంటే చాలు. రజ్జుసర్ప భ్రాంతి అనే పదబంధం వినే ఉంటారు. రజ్జువు అంటే తాడు, సర్పం అంటే పాము కనుక రజ్జు సర్ప భ్రాంతి అంటే తాడుని పామనుకోవడం. చీకట్లో నడుస్తూన్నప్పుడు కాలికి ఎదో పొడుగ్గా, మెత్తగా తగులుతుంది. అది పామేమో అని భ్రాంతిపడి, భయపడతాము. గుండె దడదడ కొట్టుకుంటుంది. అది కేవలం తాడు మాత్రమే అయితే బాగుండిపోతుంది అని మనస్సులో దేవుడికి దండం పెట్టుకుంటాం. చేతిలో దీపం ఉంది. ఆ దీపాన్ని పాదాల మీద వేసి చూస్తే నిజం తేలిపోతుంది. కానీ ఆ దీపం వేసి చూసేవరకు కాలి కింద పడినది ఏమిటి? తాడు, పాము - రెండూ నిజాలే! దీపం వేసి చూడగానే అది కేవలం తాడు మాత్రమే అని తెలుసుకున్నప్పుడు ముందు పడ్డ భయం అంతా మటుమాయం అయిపోతుంది
బి.కొత్తకోట(గ్రామము)

(ప్రస్తుతం ఈ పేజీ ఖాళీగా ఉంది)
బైరెడ్డిపల్లె (గ్రామము)

(ప్రస్తుతం ఈ పేజీ ఖాళీగా ఉంది)